12 Ka gone, batho bape ba ba akanyang gore letsatsi la ga Jehofa le a diega ba kgothalediwa gore ba tseye tsia kgakololo ya ga Petere ya gore ba letele ka bopelotelele nako e Jehofa a e beileng. Ee ruri, re ka dirisa ka botlhale nako e e oketsegileng e Modimo a re nayang yone ka ntlha ya bopelotelele jwa gagwe. Ka sekai, re ka kgona go nna re tlhagolela dinonofo tsa botlhokwa tsa Bokeresete le go bolela dikgang tse di molemo mo bathong ba bantsi go feta ba re neng re ka di ba bolelela fa Modimo a ka bo a sa bontsha bopelotelele. Fa re nna re tsogile, Jehofa o tla fitlhela re ‘se na selabe, re se na molato e bile re le mo kagisong’ kwa bokhutlong jwa tsamaiso eno ya dilo. (2 Petere 3:14, 15) A bo seo e tla bo e le tshegofatso jang ne!